Ilaq ad t-id-wekkdeɣ, nekkini ur lliɣ ara d taqcict tamcumt. Ma yella nniɣ-d ayen ur nelhi ara ɣef yimdanen imeqqranen, acku tikwal tikli-nsen tesserfuy-iyi. D awezɣi ad fehmen igerdan, ttilin kan mgal-nsen. Ssagaden-ten yerna ttḥasaben-ten. Ur ḥemmleɣ ara amek i ttmeslayen, amek i ttxemmimen d wamek i gan. Yal ass d isuɣan: « Ur xeddem ara aya! », « ur ttennal ara wa! », «ɣurek wagi! », « ili-k d amasnag », « semḥes-iyi-d! », « ur ttɛawad ara i wayagi! »…